**Zimska služba**

Komunalni centar Ivanić-Grad d.o.o. sa svojim kooperantima obavljati će poslove čišćenja snijega na nerazvrstanim cestama na području Grada Ivanić-Grada na temelju sklopljenog ugovora sa naručiocem i odgovoran je za stanje prometnica unutar vremena predviđenog ovim planom i ugovorom.

Planom je utvrđena optimalna i funkcionalna organizacija zimskog održavanja nerazvrstanih cesta na području Grada Ivanić-Grada prema utvrđenim prioritetima odnosno redoslijedom čišćenja nerazvrstanih cesta.

Plan je sačinjen na pretpostavkama prosječne zime, a predviđa angažiranje potrebnog broja strojeva, ljudi i materijala po stupnjevima djelovanja i dionicama, a prema vremenskim uvjetima u vrijeme djelovanja zimske službe.

Ovaj plan se veže na plan zimskog održavanja cesta izrađen od strane Hrvatskih cesta d.o.o. za D-43 i Županijske uprave za ceste Zagrebačke županije, a na području Grada Ivanić-Grada.

Plan prvenstveno pretpostavlja vezu vitalnih službi i centara na području Grada (zgrada suda, Dom zdravlja, MUP, CCZ, pošta, škole i drugih javnih službi, mjesta opskrbe i sl.) na sistem državnih i županijskih cesta.

Također se prema utvrđenim prioritetima čiste i ostale ulice i nerazvrstane ceste radi normalnog odvijanja prometa.

Važno je napomenuti najbitnije da se sudionici u prometu moraju prilagoditi zimskim uvjetima, a obavljanje zimske službe omogućuje sudionicima u prometu veću sigurnost uz njihov oprez.

Privođenje mjera i obavljanje radova obavlja se u skladu sa odredbama Zakona o cestama ( NN 84/11,18/13,22/13,54/13,148/13 i 92,14) te Pravilnika o održavanju cesta (NN 90/14)

SEKTORI DJELOVANJA

Područje Grada Ivanić-Grada za potrebe zimske službe podijeljeno je u 4 sektora i to:

SEKTOR I - područje naselja Ivanić-Grad ukupna dužina prometnica **50.351 m**

SEKTOR II - područje naselja Šumečani, Graberje Ivanićko,Deanovec, Derežani,

Caginec i dio Ivanić-Grada bivše naselje Šarampov donji ukupna dužina

**39.154 m**

SEKTOR III -područje naselja Lijevi Dubrovčak, Posavski Bregi, Prečno,

Prerovec,Topolje, Opatinec, Lepšić, Tarno, ukupna dužina **19.655 m**

SEKTOR IV- područje naselja Greda Breška, Šemovec Breški, Trebovec, Zaklepica i

Zelina Breška i dio Opatinec ukupne dužine **11.120**